El preu de la llum es desboca aquest dijous fins als 140 euros i marca el seu quart rècord consecutiu\nPublicat 02/09/2021 11:08CET\nDesprés de tancar l'agost com el mes més car de la història\nEl preu mitjà diari de l'electricitat en el mercat majorista es dispararà aquest dijous en un nou rècord històric fins als 140,23 euros per megavat (MWh), gairebé 8 euros més en tan sols un dia i que encadena així el quart rècord consecutiu.\nEn concret, el preu serà un 5,9% superior al de dimecres i un 217% més alt respecte al mateix dia de l'any passat, és a dir, més que triplica el preu que es pagava fa tan sols 12 mesos, segons dades d'OMIE que ha recollit Europa Press.\nEl registre mitjà del 'pool' elèctric per a aquest dijous 2 de setembre polvoritza així els 132 euros/MWh de dimecres, el preu més alt de la història fins ara, a més dels que ha anat marcant tota la setmana, rècord rere rècord.\nRespecte a fa una setmana, el preu també s'ha disparat un 14,2%. Durant el mes d'agost, i en plena onada de calor, el preu va anar marcant un nou rècord rere l'altre i va provocar que el preu mitjà del mes assolís els 106 euros/MWh.\nAquesta xifra suposa la mes més cara de la història, després de la del juliol, que ja va marcar de per si un nou rècord, amb un preu de 92,4 euros. D'un mes a l'altre, el preu de la llum s'ha encarit fins a un 15%.\nEn espera de les mesures polítiques que pugui prendre el Govern central per reduir l'efecte d'aquests preus a les famílies, el setembre ja s'encamina cap a un altre rècord històric, després de marcar els dos primers dies els dos preus més alts que s'han vist mai.\nAquest dijous, el preu màxim s'assolirà de 21.00 a 22.00 hores, amb 148 euros, mentre que el mínim es donarà entre les 16.00 i les 17.00 hores, de 137,45 euros, per la qual cosa durant tot el dia se situarà per sobre dels 135 euros.


Tàrrega reprèn la vacunació amb AstraZeneca i l’amplia a persones d’entre 60 i 65 anys – Comarques de Ponent\nTàrrega reprèn la vacunació amb AstraZeneca i l’amplia a persones d’entre 60 i 65 anys\nEl Departament de Salut ha reprès aquest dimecres a Catalunya la vacunació amb AstraZeneca, que a la Regió Sanitària de Lleida només s’administra al pavelló Onze de Setembre de la capital del Segrià i al CAP de Tàrrega. Els primers en vacunar-se a partir d’avui són les persones de col·lectius essencials i les persones d’entre 60 i 65 anys, franja d’edat a la qual s’ha ampliat.\nEl CAP de la capital de l’Urgell, on es va habilitar un mòdul prefabricat a la part exterior de l’edifici per a la vacunació, ha registrat cues des de primera hora del matí. Aquells que esperaven consultats per aquest mitjà de comunicació s’han mostrat convençuts i segurs amb la vacuna perquè «aquesta és l’única forma d’aconseguir la immunitat de grup i d’acabar amb la pandèmia». També han coincidit en què «calia ampliar la franja d’edat».\nS’ha de recordar que la vacunació amb l’AstraZeneca ha estat 9 dies aturada per descartar cap relació del vaccí amb diversos casos de trombosi.\nPel que fa a la Regió Sanitària de l’Alt Pirineu i Aran, la vacunació amb AstraZeneca s’ha reprès als CAP de Tremp i Vielha i al centre cívic de La Seu d’Urgell.


Escenaris coneguts per a la Pirena\nEl director de La Pirena remarca el bonic paisatge de La Rabassa.\n...la de Naturlàndia, no tan complexa però una de les més espectaculars del circuit per les fantàstiques vistes que té la Rabassa.\nLa ronda pel Principat conclourà a Naturlàndia (18 km), amb “uns paisatges extraordinaris”, que en alguns casos “recorden els d’Alaska” per la gran esplanada i un traçat dificultós pels “giravolts dins del bosc”.\nLa Rabassa-Naturlàndia, la penúltima de la competició, "És una etapa de natura, amb paisatges que recorden Alaska", ha analitzat Parés.\nLes etapes andorranes a Soldeu, Grau Roig i La Rabassa precediran l'última de la prova\nDdA/Agències - Andorra la Vella - 17/01/2011\nSoldeu, Grau Roig i la Rabassa tornen a ser escenari del pas de la Pirena per Andorra, una tripleta tradicional d'etapes que s'han presentat al Principat i que es disputaran del 16 al 18 de febrer.\nTot i que les disferències acostumen a estar consolidades a les altures en què arriben, les etapes andorranes de la Pirena poden decidir la cursa. Sobretot, la de Grandvalira-El Tarter, que té catorze quilòmetres de distància i és la de més desnivell (18 per cent) de les catorze que es disputen entre l'Aragó, Catalunya, l'Arieja i el Principat. També l'última nocturna de la competició (en té tres). Després arriben la de Grandvalira-Grau Roig, de dotze quilòmetres, que el director de la Pirena, Pep Parés, ha titllat de "molt tècnica", i La Rabassa-Naturlàndia, la penúltima de la competició, que finalitza a la Molina. "És una etapa de natura, amb paisatges que recorden Alaska", ha analitzat Parés.\nLa prova, que s'ha ajornat quinze dies amb la voluntat que la neu estigui en les millors condicions possibles, arrenca el 6 de febrer a la Partacua amb 43 equips que buscaran el triomf en trineus i skijoring. Entre els favorits, els dos darrers vencedors, l'alemany Tom Andres (2010) i el basc Iker Ozcoidi (2009). També la txeca Jana Porubska, dominadora en skijoring. Andorra ha tornat a ser fidel a la prova, que es considera un bon vehicle per promocionar el país i que rebrà 50.000 euros de Turisme pel pas de les tres jornades. El ministre de Turisme, Claudi Benet, ha destacat les virtuts de la Pirena per mostrar neu i natura, a la vegada que dóna a conèixer les estacions, i ha explicat que enguany, juntament amb el ministeri d'Educació, s'ha decidit que els alumnes del Principat realitzin visites al campament de la Pirena per veure com funciona la cursa.\nLa Pirena arriba amb quinze dies de retard, però es farà\ndimarts, 18 de gener de 2011 02:00\nLa manca de neu als Pirineus no serà un impediment per suspendre-la com ja va passar a l'edició del 2007\nIVÁN MOURE - ANDORRA LA VELLA\nLa neu està sent protagonista per la seva absència i la situació recorda a la del 2007, quan el blanc va passar desapercebut i va forçar la suspensió de la Pirena Advance. Aquest any tampoc no es pot garantir al 100% que tornarà a passar el mateix perquè els pronòstics amb menys marge d'errada s'estiren com a molt fins a cinc dies, però el director de la competició més mediàtica de trineus amb gossos, Pep Parés, va anunciar un missatge tranquil·litzador en la roda de premsa de presentació que va fer a Govern en assegurar que «es farà». La crisi econòmica no ha pogut amb aquest gran esdeveniment internacional, però tampoc les condicions climatològiques.\nAixò sí, la cursa s'ha postposat uns quinze dies i si ja era un clàssic veure la caravana de la Pirena Advance a finals de gener o principis de febrer, aquesta vegada arribarà a les nostres fronteres el 16, 17 i 18 del pròxim mes. «Fa tres anys vam haver de suspendre-la per primera vegada en vint anys i en el 2011 l'hem endarrerida per tenir millors condicions de neu. Volem que sigui una competició de nivell i era la millor solució», va explicar Parés.\nCom sempre, com cada any, els gossos més fidels del món passaran tres dies de competició en terres del Principat abans de desplaçar-se a la Molina per viure la darrera etapa. Andorra tornarà a ser decisiva en les classificacions finals amb l'etapa Nocturna de Grandvalira-Soldeu de pendents tan fortes que forcen la no participació dels esquí jòrers, la tècnica de Grau Roig que requereix els millors gossos guia i la de Naturlàndia, no tan complexa però una de les més espectaculars del circuit per les fantàstiques vistes que té la Rabassa. «Andorra, com sempre, té tres etapes molt diferents i decisives», va indicar el director de la cursa, «i la gent rebufa quan surt d'aquí perquè són de les més curtes però també de les més exigents, de les que necessiten múixers més polivalents», va afegir.\nMés de 40 equips s'han inscrit en aquesta edició. Estarà l'etern favorit Tom Andres, el sempre favorit Iker Ozcoidi o la reina de l'esquí jòring, la txeca Jana Porubska, però serà baixa un clàssic per al nostre país com és Ramon Armengol, per tant no hi haurà representació tricolor.\nDe tota manera l'aposta perquè la Pirena passi pel Principat continua sent ferma amb el Govern de Jaume Bartumeu. El ministre de Turisme, Claudi Benet, va explicar que l'Executiu ha contractat una empresa per valorar la cursa de múixing i segons va detallar: «És una de les opcions més importants per promocionar el nom d'Andorra». Ho és perquè l'impacte mediàtic és brutal, ja que es calculen uns 110 milions d'espectadors potencials i ara s'està reforçant la feina de màrqueting de la cursa amb el Facebook i el Tweter. Més propaganda. El Govern content i Parés també, perquè té Pirena a Andorra per anys.\nLa Pirena es retarda dues setmanes esperant que arribin les nevades\nEscrit per Joan Josep Blasco Dilluns 17, Gener de 2011 21:15\nEl 2007 ja es va haver de suspendre la Pirena per manca de neu i enguany no es vol que passi el mateix. Per aquest motiu l’organització ha decidit endarrerir les dates dues setmanes perquè hi hagi precipitacions en forma de neu que permetin portar a terme el recorregut programat.\nLa Ruta Blanca dels Pirineus s’havia de desenvolupar del 23 d’aquest mes al 5 de febrer, però s’ha decidit el canvi de dates “per tenir les millors condicions de neu possibles”, va exposar el director de la cursa, Pep Parés, que avui ha estat al Principat presentant l’esdeveniment. Així doncs, es disputarà del 5 al 19 de febrer, mantenint tot l’itinerari, amb el punt inicial a la Partacua i el final a la Molina.\nLes etapes andorranes també canvien de dates, així que els múixers arribaran al país el dia 16 amb la prova nocturna de Grandvalira-el Tarter, de 14 quilòmetres, una cursa que destaca “pel desnivell fortíssim que es produeix, que fa que sigui bàsic controlar el gossos”, exposa Parés. L’endemà es desplaçarà a Grau Roig (12 km), una etapa “molt tècnica, amb molts giravolts, en què els múixers han de posar els seus millors gossos guia”. La ronda pel Principat conclourà a Naturlàndia (18 km), amb “uns paisatges extraordinaris”, que en alguns casos “recorden els d’Alaska” per la gran esplanada i un traçat dificultós pels “giravolts dins del bosc”. Totes aquestes característiques fan que el pas per Andorra i els resultats que s’obtinguin siguin decisius per a la classificació final: “Aquí s’han decidit resultats.”\nLa Pirena recorrerà enguany més de 300 km per la serralada dels Pirineus, i es disputarà en territori andorrà, espanyol i francès. En total hi participaran 43 equips, que representen vuit països, dividits en participants de trineus i d’esquí jòring. Entre els múixers hi haurà els tres últims campions, com són l’alemany Tom Andres (2008 i 2010), el navarrès Iker Ozkoidi (2009) i el català Josep Domingo (2006). Aquests es presenten com a principals favorits, així com l’alemany Gregor von Gumppenberg. En esquí jòring destaca la presència de la txeca Jana Porubska, vencedora el 2005 i el 2006.\nApropar la natura als joves\nDes del Govern s’ha apostat per la Pirena i aquesta prova es vol fer arribar a tothom, perquè la gent del país la visqui quan transcorri per terreny andorrà. També per aquest motiu es posarà autocars perquè els escolars es puguin apropar a la cursa i d’aquesta manera es facin seus els valors d’aquest tipus d’esdeveniments, com “el respecte a la natura”, com exposa el ministre de Turisme, Claudi Benet. Iniciativa que també es portarà a terme en les curses ciclistes que passaran pel Principat. Com és el cas, enguany, de la Volta a Catalunya, fet que servirà no només per viure la competició en si, sinó també “per veure el rerefons de la carrera”.


Les plataformes per les consultes populars oferiran el vot anticipat per Sant Jordi - Actualitat - Altanto!! Revista\nSeròs Unió Pagesos handbol festes i celebracions Lleida delictes Massalcoreig empreses futbol ajuntaments Torres de Segre Soses Catalunya Festa Major Alcarràs crisi econòmica Generalitat Mossos d'Esquadra Partits polítics mobilitzacions ciutadanes centres educatius agricultura, fruticultura, ramaderia sindicat agrari DAAM Aitona\nLes plataformes per les consultes populars oferiran el vot anticipat per Sant Jordi\nAitona Decideix, Puigverd Decideix i Lleida Decideix aprofitaran la jornada de Sant Jordi per oferir el vot anticipat per la consulta popular sobre la independència de Catalunya, que tindrà lloc aquest diumenge 25 d'abril. D'aquesta manera pretenen facilitar la tasca al ciutadà en cas que diumenge no pogués acudir a les urnes.\nEls aitonencs podran anar a dipositar el seu vot a les dues parades que les dues AMPA, tindran al carrer en motiu de la diada de Sant Jordi. Al matí la urna estarà en una parada i a la tarda a l'altra. Pel que fa als lleidatans, tindran a la seva disposició un total de 31 taules electorals repartides en 23 seus (vegeu mapa). A més, l'Institut d'Estudis Ilerdencs disposarà d'una taula per al vot electrònic adreçat a tots aquells que disposin del DNI electrònic. Per últim, els puigverdins podran anar a votar demà de manera anticipada durant el matí a la Plaça Major i a la Sala del Ball a la tarda.\nTotes tres plataformes ultimen ja els preparatius pel dia oficial de la consulta, aquest diumenge 25 d'abril.\nMés notícies sobre " Aitona , consulta popular , Lleida , Puigverd de Lleida "


Youssef M. Ouled: "Ara són les màquines les que s'utilitzen per reproduir la violència racista"\nReunió d'Algo Race amb col·lectius antiracistes a Madrid. Font: Algo Race\nAlgo Race genera diàleg, difon informació i fa incidència política en relació a l'ús racista de la intel·ligència artificial.\nAlgo Race és un projecte que vol generar espais de diàleg, difondre informació i fer incidència política sobre l'ús racista de les tecnologies d'intel·ligència artificial. El periodista i membre de l'equip Youssef M. Ouled aprofundeix en l'objectiu i en els casos concrets en què es donen aquestes discriminacions.\nCom neix Algo Race?\nFa més d'un any que vam començar a parlar de la necessitat d'incorporar una mirada antiracista al debat de la intel·ligència artificial. Veiem espais en què participaven expertes en IA o entitats, que ho abordaven des dels drets humans o des dels drets digitals, però es trobava a faltar aquesta perspectiva. Hi havia gent que ho feia a nivell individual però no coneixíem organitzacions que ho estiguessin fent, i al teixit antiracista no era una línia de treball.\nEns vam ajuntar diferents perfils per analitzar quina és la situació de la intel·ligència artificial a Espanya respecte a les poblacions racialitzades.\nQuines accions feu?\nAnalitzem quines són les realitats en què s'utilitzen aquestes tecnologies per afectar les nostres vides. Fem investigació per veure quins són els espais (la policia, l'administració pública, les fronteres...) on s'apliquen aquestes tècniques que reforcen el racisme. Són els mateixos mecanismes racistes sofisticats traslladats a la intel·ligència artificial.\nA més, volem armar un argumentari per a la societat civil antiracista que no participa en aquest debat perquè considera que no té els coneixements perquè puguin detectar-ho pel seu compte. També volem fer incidència mediàtica i política.\nEl projecte té data de caducitat.\nDurarà 18 mesos. Durant aquest temps elaborarem materials i els compartirem, farem xerrades i tallers, i volem incidir en un context com la regulació que està fent la Unió Europea i la regulació que es plantegen algunes formacions polítiques a Espanya.\nHem projectat aquest pla de treball i tenim aquest pressupost de la Fundació per la Promoció i la Iniciativa per una Societat Oberta, però això no vol dir que després no seguim funcionant.\nLa intel·ligència artificial és racista? Com podem fer que no ho sigui?\nLa creencia que la IA és neutral i que no pot cometre errors li dona una legitimitat absoluta. Si del que estem parlant és d'una sèrie d'algoritmes programats per persones en un context cultural que és masclista i racista difícilment podem parlar d'una IA neutral.\nPer exemple, el reconeixement facial s'ha programat i testejat amb persones blanques i nombrosos informes diuen que discriminen persones racialitzades, especialment dones. Això fa que hi hagi rostres que s'associen a determinades conductes i això té conseqüències com assumir com a criminals les persones negres.\nNo és la tecnologia, és la societat qui és racista.\nSi alimentes aquests programes de predicció del comportament delictiu amb dades oficials i sabem que als barris obrers migrants és on més registres, identificacions i presència policial hi ha, hi ha un biaix, perquè enviar la policia a un lloc i no a un altre és una decisió política. El racisme institucional que decideix a qui s'ha de controlar es tradueix en aquesta programació.\nNo és un biaix de la persona que programa sinó del racisme estructural i mentre això sigui així és difícil que la IA no sigui racista.\nÉs el que passa amb la tecnologia que es vol implementar a les fronteres.\nLa recollida de dades biomètriques no és només discriminació perquè vulneri drets sinó perquè vivim en un context que decideix qui té dret a moure's. És a dir, la pròpia lògica de reforçar les fronteres és racista més enllà de la intel·ligència artificial. Que hi hagi una frontera, que sigui tan violenta i que generi tantes morts és racista.\nPerò no es tracta de dir que la IA no serveix, hi ha molts usos que ens ajuden a millorar les nostres vides.\nA vegades sembla que s'utilitza només als Estats Units o al nord d'Europa, però aquí també l'utilitzem.\nAquí hi ha programes com l'exemple de l'ingrés mínim vital, que t'exclou si no resideixes a Espanya des de fa més d'un any, hi ha càmeres de reconeixement facial a l'estació de Méndez Álvaro de Madrid...\nAl Mobile World Congress fan servir reconeixement facial.\nTenen el poder de decidir sobre la teva intimitat i busquen la manera que et vegis obligat a registrar-te. Ho gestiona una empresa externalitzada que està a Hong Kong. Diuen que eliminaran les dades, però no sabem fins a quin punt. Hi ha una falta de transparència enorme i és un escrutini de la teva vida.\nEl programari lliure pot ser una eina contra això?\nEns permet veure com està programat, però quin accés tenen les organitzacions antiracistes a participar en aquesta tecnologia? Aquest coneixement no es facilita. El debat està atomitzat, és tècnic i especialitzat, i això impedeix la participació.\nCal més presència de persones racialitzades a les empreses d'IA?\nProgramen homes i blancs. Evidentment, si hi ha més dones racialitzades permet donar-li una altra mirada. Però el que cal és una participació de les organitzacions. Si existís una forma de consultar, de generar espais participatius, s'evitarien moltes coses. Si el que fa la policia és entrenar un algoritme a través de dades que ja té, per molt que el policia que els introdueix sigui racialitzat, no depèn d'ell. No depèn tant de la persona sinó del fet que hi hagi més transparència.\nCom més saps, més por fa?\nNo. Vam fer una trobada amb organitzacions antiracistes i deien: "És el mateix de sempre, només que en compte de fer-ho la policia, ho fa un programa". Es sofistica i la responsabilitat es col·loca en la tecnologia. Tu ja ni tan sols pots enfrontar-te a la persona perquè tens un programa. Ara són les màquines les que s'utilitzen per reproduir la violència racista. És un altre espai on s'ha de donar la batalla. Estem verds perquè hi ha molt desconeixement. I d'aquí neix Algo Race.\naccessibilitat i tecnologia, racisme\nRacisme immobiliari: una realitat silenciada\n'Atrapades entre dues realitats': un taller per entendre la migració\nLaura Pérez: "Dels entorns diversos se'n beneficia tothom"\nSomNúvol, eines digitals tecnoètiques, cooperatives i de programari lliure


Figueres insta el govern espanyol a demanar l'extradició d'un general ruandès - Notícies - Coordinadora d'ONG Solidàries\nFigueres insta el govern espanyol a demanar l'extradició d'un general ruandès\nL'Ajuntament de Figueres ha demanat al govern espanyol que faci les gestions polítiques necessàries davant la República de Sudàfrica per tal que el general ruandès Kayumba Nyamwasa, pressumpte responsable de l'assassinat del missioner Quim Vallamajó, sigui lliurat a la justícia espanyola. El Grup d'Empordanesos i Empordaneses per la Solidaritat, amb el suport de la Coordinadora d'ONG Solidàries de les comarques gironines, va ser un dels impulsors de la querella contra quaranta alts càrrecs polític-militars implicats en el genocidi a Ruanda i la mort de Quim Vallmajó. D'altra banda, Amnistia Internacional ha fet públic aquesta setmana un comunicat en què demana al govern rwandès que la líder de l'oposició, Victoire Ingabire, detinguda el passat dia 21, tingui un judici just.\nL'Ajuntament de Figueres ha adreçat una carta al president del govern espanyol, José Luiz Rodríguez Zapatero, demanant que faci totes les gestions polítiques necessàries davant del govern de la República de Sudàfrica perquè la Interpol-Sudàfrica detingui i lliuri a la justícia espanyola al general ruandès Kayumba Nyamwasa. El militar, segons s'ha sabut darrerament, es troba ara a la República Sudafricana, després d'haver fugit de Ruanda. Nyamwasa és el presumpte responsable de la mort violenta del missioner empordanès Joaquim Vallamajó a Ruanda, l'any 1994.\nL'any 2008, l'Audiència Nacional va resoldre dictar ordres d'arrest internacional contra quaranta alts responsables polític-militars ruandesos, a qui se'ls imputa la mort de nou ciutadans espanyols, entre ells, la de Joaquim Vallamajó. El mateix any, el consistori figuerenc ja es va adreçar al govern espanyol per demanar-li que emprengués les accions polítiques necessàries per aconseguir l'arrest de Nyamwasa, com a pressumpte responsable de la mort violenta del missioner. També el Congrés dels Diputats va instar al govern perquè activés els mecanismes internacionals procedents perquè els els processats per l'Audiència Nacional fossin lliurats a la justícia espanyola.\nLa Coordinadora d'ONG Solidàries de les comarques gironines ha donat suport des del primer moment al Grup d'Empordanesos i Empordaneses per la Solidaritat (GEES), entitat que va tenir un paper destacat en l'impuls de la querella contra alts càrrecs ruandesos implicats en el genocidi a Ruanda i la mort de Quim Vallmajó.\nD'altra banda, Amnistia Internacional ha fet públic un comunicat aquesta setmana demanant al govern ruandès que garanteixi un judici just a Victoire Inabire, líder de l'oposició, detinguda la setmana passada. Inabire està acusada d' "ideologia genocida" i col·laboració amb grup "terrorista". Amnistia Internacional vol evitar que sigui castigada per l' "exercici legítim de la llibertat d'expressió" i demana garanties que no sigui jutjada per la seva disidència política. Victoire Ingabire és presidenta de les Forces Democràtiques Unides (FDU_Inkingi), partit que va fundar durant el seu exili als Països Baixos, i vol presentar-se a les eleccions presidencials ruandeses, l'agost de 2010. Amnistia Internacional ha denunciat també intimidacions a altres grups de l'oposició, circumstància que ja es va patir a les eleccions presidencials de 2003 i a les legislatives de 2008.


Què és Voyages-sncf.eu? | Voyages-sncf\nQuè és Voyages-sncf.eu?\nVoyages-sncf és el distribuïdor oficial de bitllets de tren de la Societat Nacional de Ferrocarrils Francesos Société nationale des Chemins de fer français (SNCF) i l’especialista B2B del tren a Europa.\nUN SERVEI DEDICAT ALS PROFESSIONALS DEL TURISME\nVeritables experts del tren, els col·laboradors de Voyages-sncf.eu sempre han donat una importància capital als professionals del turisme. Amb el temps, han establert una estreta relació amb les agències de viatges, tour-operadors, etc. així com amb les empreses ferroviàries europees.\nA Europa, els seus equips dinamitzen avui en dia una xarxa de més de 15.000 agències de viatges i tour-operadors col·laboradors. Amb seu a Brussel·les, la filial B2B de SNCF té com a finalitat oferir sempre un servei de proximitat als seus clients professionals. Així doncs, té el suport de les nombroses representacions presents a través d’Europa (llevat de França) - Benelux, Alemanya, Polònia, Suïssa, Itàlia i Espanya – que abracen una zona geogràfica que s’estén des de Portugal fins a Rússia i d’Escandinàvia fins a Turquia.\nUNA OFERTA FERROVIÀRIA COMPLETA A EUROPA\nVoyages-sncf.eu proposa una oferta completa de productes ferroviaris, per a trajectes individuals o en grup, a Europa. A més del nostre inventari domèstic i internacional - TGV, Thalys, Eurostar, Intercités, etc. -, Voyages-sncf.eu amplia també la seva oferta a altres empreses i operadors ferroviaris europeus (veure les pàgines dels nostres productes).\nPer tal de donar resposta a les característiques específiques del mercat B2B, el lloc www.voyages-sncf.eu ha estat creat a Europa en 12 versions lingüístiques (llevat de França). A més de la seva pròpia eina de distribució, Voyages-sncf.eu proposa també un accés à l’inventari SNCF via les eines de reserva GDS. Finalment, Voyages-sncf.eu permet als agents de viatges vendre l’oferta ferroviària SNCF directament des del seu lloc Internet, gràcies als web services.\nEL GRUP VSC, LIDER EN EL SECTOR DEL TURISME\nConeguda abans amb el nom de Rail Europe, la filial B2B de SNCF va integrar el 24 d'abril de 2013 el grup VSC que gestiona també la marca oberta al públic OUI.sncf.\nAquest líder del turisme, expert en la distribució del tren i de la destinació França, dóna feina a 1.000 col.laboradors a tot el món, dels quals 650 treballen a Europa. El 2016, la seva xifra de negocis va arribar als 4000,1 milions d’euros, amb la venda de 86 milions de bitllets de tren arreu d'Europas.


Consells sobre com fer la teva festa holi - Blog Holi Dolly\nHome / Festes holi / Consells per fer la teva festa holi\nConsells per fer la teva festa holi\nLes festes holi s’han convertit en quasi bé una tradició dins del sector dels esdeveniments: les gaudim, sobretot, amb l’arriba del bon temps (com marca l’origen de les mateixes) i ho emplenem tot (inclús a nosaltres mateixos) de color mentre passem una estona agradable amb música, activitats, animacions…\nTanmateix, un dubte molt comú que pot plantejar-se és: i si vull muntar el meu propi esdeveniment? com puc fer una festa holi? És possible que vulguis celebrar el teu pròxim aniversari o qualsevol altre esdeveniment especial d’aquesta forma i, en aquest cas, les regles canvien per complet. S’ha de seguir una sèrie de consells bàsics per poder traslladar l’esperit Holi Dolly a un entorn més petit i, per aquest motiu, anem a donar-vos algunes idees i recomanacions perquè gaudiu del festival més bèstia i, a més, li poseu el vostre propi estil.\nEspai i assistents\nAbans de fer cap compra hauràs de tenir en compte dos factores clau que marcaran la resta d’elements: el número de persones que assistiran i quin espai tens pensat utilitzar per la celebració. Com fer una holi no és un procés gaire diferent respecte a organitzar altre tipus de festes convencionals però aquest punt és vital.\nPrimer de tot hauràs de disposar d’un espai tancat al qual es pugui empastifar tot de pols o un obert amb la mateixa fi.\nDesprés, és important que el mateix no sigui reduït ja que, en una guerra de colors, és molt comú córrer, saltar o fer moviments àgils i, per això, haurem d’evitar xocar-nos. Per tant, que sigui ample.\nFinalment i encara que pugui semblar una obvietat: assegura’t que tant l’amo del local com els teu convidats estan d’acord en emplenar-ho tot (i a ells mateixos) de holi.\nFonamental. No es pot fer una festa holi sense pols de colors. Abans de res, ens agradaria aconsellar-te que utilitzessis una gran varietat de la mateixa, perquè l’esdeveniment sigui un arc de Sant Martí constant. Si es fa tot “monocolor” és probable que l’efecte visual no sigui tant atractiu.\nMés tard, haurem de tenir en compte la quantitat que usarem. No existeix una proporció exacta recomanada per cada celebració (al cap i a la fi, cadascuna és particular i depèn del que es vulgui llençar) i, si ho fas d’una forma més clàssica (amb música, DJ, ball…), necessitaràs menys ja que es faran algunes tirades puntuals però, si inclous guerra de colors i s’aproxima més a una festa convencional, hauràs de comprar més bossetes.\nContinuem amb l’últim pas d’aquest article sobre “com fer una festa holi”, al qual explicarem alguns complements afegits possibles. Si desitges informació addicional sobre aquest punt en concret pots visitar l’article dedicat.\nMúsica i efectes visuals\nI, per finalitzar, ens queda la resta d’elements que són a gust de l’organitzador (o assistents…). La música, bàsica, podem preparar-la nosaltres mateixos o contractar a un professional (segons el nostre pressupost i el tipus d’esdeveniment que vulguem fer).\nDesprés, una altra idea és tenir preparat alguns canons de confeti i/o serpentines per destacar alguns instants concrets (pastís, bufar espelmes, obrir regals…), depenent del gust personal i de com anirà planejat.\nCom fer una festa holi al final acaba convertint-se en una tasca semblant a fer altres de similars i, a mode de conclusió, el més important és que estigui feta perquè tot passeu una estona agradable i que, per descomptat, hagi una bona provisió de pols de colors.\nI això és tot per ara! Seguim preparant les pròximes holi i, mentre, podreu llegir la nostra actualitat així com recomanacions i idees al blog. Per una altra part, als nostres comptes de Facebook, Twitter, Instagram i Youtube trobareu tot tipus de continguts com fotografies i vídeos.\nPosted on 19/01/2018 by Holi Dolly in Festes holi0 comments


La maduresa de les start-ups\nL'ecosistema digital emprenedor capta cada cop més inversió internacional, especialment a Barcelona, que se'n queda el 60% del total\nL'equip del programa d'emprenedoria Imagine Express 2015 durant el 4YFN. Aquest 2016 Imagine tornarà al 4YFN . Cedida\nEl 2015 les start-ups han captat 535 milions d'euros d'inversió\nLa majoria de start-ups es concentren a Barcelona, Madrid i València\nEl 4YFN arribarà als 18.000 metres quadrats amb 12.000 assistents\nEl sector digital ja genera a Espanya el 3,1% del PIB amb un volum de negoci de 34.900 milions d’euros. A cada dia que passa les innovadores start-ups deixen de ser vistes com una rara avis i es fan un lloc en la nostra economia. Ho demostra un cop més l’informe sobre l’estat de l’ecosistema digital que aquest dimecres s’ha donat a conèixer coincidint amb la presentació de la tercera edició del 4 Years From Now (4YFN), que tornarà a ser el punt de trobada dels emprenedors en un certamen paral·lel al Mobile World Congress.“Portem més de 20 anys desenvolupant empreses tecnològiques”, ha recordat Aleix Valls, director general de la Mobile World Capital Barcelona (MWCB). Actualment a Espanya ja conviuen unes 2.600 start-ups, amb una taxa de creixement interanual d’aquestes empreses del 26%. Concentrades bàsicament a Barcelona (26%), Madrid (27%) i València (14%), cada any augmenta la seva presència.“L’emprenedoria va de talent, i tenim un talent competitiu amb uns salaris mitjans adequats comparats amb d’altres ciutats o països”, destaca Valls. Pel responsable de la MWCB, però, “el problema que es troben les start-ups és que la primera opció d’aquest talent no és l’start-up sinó la gran corporació”. Els joves amb talent prefereixen aplicar en primer lloc a les companyies consolidades, i “això fa que a les start-ups els costi capturar aquest talent”. Una tendència que, malgrat tot, “va canviant a mesura que l’ecosistema va creant casos d’èxit”, assegura Aleix Valls.Augmenta l’atracció d’inversióEl recent 2015 ha estat el primer any on aquestes companyies han captat una inversió total per sobre dels 500 milions d’euros (535 milions, concretament). “La causa és un ecosistema més madur i de més qualitat, que atreu més inversió internacional”, destaca Aleix Valls. Les megarondes (rondes de finançament de més de 10 milions d’euros) ja no són tan aïllades com abans; i la competència entre possibles fonts de finançament també augmenta.Uns diners que es destinen majoritàriament a projectes d’e-commerce, el tema estrella de les start-ups espanyoles; i a les companyies fintech. “Els inversors internacionals ja no vénen pel sol, vénen a captar projectes”, resumeix Valls.Barcelona s’emporta la majoria de la inversióPosant el focus a Catalunya, la mirada se’n va a Barcelona i rodalies, on es concentra pràcticament tot aquest moviment. 6.000 milions d’euros i 9.500 llocs de treball “d’una activitat molt internacionalitzada” en són els protagonistes.El retrat tipus són start-ups amb uns cinc anys de vida i que ofereixen solucions B2C. Media, Mobile, Enterprise i màrqueting en són els principals sectors. Aleix Valls, però, destaca que “el 60% del finançament d’start-ups rebut a Espanya ha estat per companyies de Barcelona i el seu entorn”. Malgrat tot, situa a la llista de deures pendents “aconseguir més èxits, un ecosistema de business angels més potent i una llei que no posi tantes traves a l’emprenedoria”.El 4YFN duplica l’espaiA finals de febrer Barcelona tornarà a ser el centre neuràlgic del sector Mobile. El Mobile World Congress espera rebre 100.000 visitants; però per tercer any consecutiu tindrà un germà petit que també va creixent. El 4 Years From Now (4YFN) arribarà a la tercera edició amb més ambició que mai. “Aquest any volem que sigui una plataforma de negoci que potenciï les relacions dins l’ecosistema tot l’any”, assegura el seu director executiu, Esteban Redolfi.Reforçar aquesta relació i aconseguir inspirar més emprenedors per crear les seves idees seran els objectius d’aquesta edició; a més a més de dotar-los de tots els recursos possibles. Per fer-ho, hi ajuden les 4YFN Delegations. “És la manera de transportar l’esdeveniment”, destaca Redolfi; i recorda com 30 start-ups i inversors de l’entorn barceloní es van desplaçar a una fira de Tel-Aviv. També van fer una delegació més vertical en l’Smart City World Congress, seleccionant 28 start-ups d’aquest sector perquè es poguessin relacionar amb clients finals en aquesta fira.Com és habitual, el 4YFN dividirà les seves tres jornades en tres temes: disrupted i mòbil, Internet Of Things i digital media. “Creixem 9.000 metres quadrats, i passarem de 8.000 a 12.000 assistents, doblant els expositors fins a 400”, presumeix Redolfi. Ara bé, l’augment de dimensió no farà variar la quantitat de continguts, on per preservar la qualitat es mantindran les 150 hores de contingut i els 235 speakers.\nEsteban Redolfi i Aleix Valls han presentat la nova edició del 4YFN. Cedida\nPrecisament entre els speakers més destacats hi haurà Rich Miner, cofundador d’Android i soci inversor de Google Ventures; Werner Vogels, CTO d’Amazon; el creador de la Wikipedia, Jimmy Wales; o la vicepresidenta de Facebook, Nicola Mendelsohn.Un any més, el 4YFN entregarà els seus Awards particulars en cadascuna de les àrees que tracta, en un concurs on la inscripció encara és oberta. Tot plegat amb la presència esperada de 500 inversors, amb la idea de doblar la xifra del 2015 gràcies a una forta i ampliada presència internacional.\nEnglish version: The maturity of start-ups RELACIONATS\n4YFN i IBM organitzen una competició d'start-ups tecnològiques


Com afrontar la segona onada - Regió7\nCom afrontar la segona onada\nLa crisi que estem patint aquest any no té la mateixa naturalesa que la crisi produïda per l'esclat de la bombolla immobiliària l'any 2008, o la derivada de la punxada de les empreses puntcom del 2000, la ressaca dels Jocs Olímpics del 1993 o, fins i tot, la gran depressió que va seguir al crac del 1929. La crisi actual és un problema d'oferta. El treballador infectat no pot treballar, l'empresa tanca, la producció cau i els ingressos també. Salvant les distàncies, una guerra, amb la gran destrucció de vides humanes i capital productiu que comporta, també és una crisi d'oferta. A la Segona Guerra Mundial, es calcula que la població mundial era de 2.340 milions de persones. Considerant que el nombre de víctimes militars i civils va ser de 50 milions, això suposa el 2% de tots els habitants del planeta. Molts països afectats directament pel conflicte necessitaren una dècada per recuperar-se econòmicament de la destrucció física. Fins ara, el nombre d'infectats per covid a tot el món és de 41 milions i les víctimes 1,13 milions. Amb una població mundial de 7.800 milions, això significa que el 0,5% de la població s'ha contagiat i que el 0,01% ha mort. Els efectes de la crisi però, especialment a casa nostra, perduraran. El 2017 es va estimar que només el 9,2% de la població mundial vivia en extrema pobresa. A causa del coronavirus i el bloqueig econòmic del govern, el Banc Mundial preveu que més de 115 milions de persones addicionals tornaran a caure en situació de pobresa extrema.\nQuan els contagis es disparen, les empreses es paralitzen i els treballadors deixen de treballar, en el pitjor dels casos, per ocupar llits de la UCI. Sense salut no es pot treballar. La producció es contrau i el PIB arriba a caure a Espanya el 18,5% durant el segon trimestre, fruit del confinament decretat pel govern de Pedro Sánchez i Pablo Iglesias. Naturalment, les conseqüències d'aquest xoc d'oferta afecten també la demanda. El consum decau, notablement en els sectors productius i de serveis on abunda el contacte social. Sectors com l'hostaleria, el turisme, l'oci o les companyies aèries veuen perdre el seu mercat natural en qüestió d'hores, la pèrdua d'ingressos es trasllada a la despesa i la reacció de l'administració pública no sempre aconsegueix els objectius pretesos. L'ús de polítiques fiscals i monetàries hiperexpansives, potser justificades quan esclata la pandèmia, suposa riscos afegits importants a curt i mitjà termini.\nLa hipertròfia d'estats com el d'Espa-nya, i encara més França, no és sinònim de cap garantia davant el xoc epidemiològic. Unes quantes xifres poden ser significatives. El percentatge de despesa pública de França i Espanya en relació amb el PIB és, respectivament, del 54% i el 42%. Molt lluny hi trobem països com Hong Kong, Taiwan i Singapur, amb xifres relatives que no arriben ni a la meitat (19%, 17% i 14%, respectivament). Són dos models socials força oposats. Però gastar més no significa necessàriament gastar millor. Un megaestat ineficient no ens ofereix més protecció efectiva que un miniestat eficient. La xifra de contagis per milió d'habitants a França i Espanya és de 15.000 i 21.000 respectivament. En canvi, a Hong Kong, Taiwan i Singapur és de 700, només 22 i 9.900 infectats. I la xifra de morts per milió a França i Espanya s'enfila a 508 i 722, i Espanya repeteix xifres rècord. En canvi, és de només 14 morts a Hong Kong, 5 a Singapur i 0,3 a Taiwan. La diferència és abismal i justifica l'anàlisi de com aquests miniestats estan gestionant la pandèmia.\nEl risc que tenim és caure en una llarga depressió, amb creixements i inflació baixos (sense descartar augments futurs de preus), en un entorn agreujat per l'envelliment de la població i el descontrol del deute públic. Els polítics estan discutint aquests dies, en la negociació dels pressupostos generals, més pujades d'impostos per a l'any vinent i noves regulacions. Els tipus d'interès negatius proporcionen oxigen a les finances públiques, però contribueixen a zombificar l'economia. Si un préstec de 100 euros es retorna amb només 95 euros al final de l'any, el millor és deixar els diners sota el matalàs, no assumir cap risc i guanyar 5 euros sense fer res. Qui s'embolicarà a invertir en projectes empresarials arriscats que poden acabar malament? Qui s'esforçarà a produir sabent que una part important del fruit del treball serà manllevat amb impostos? Aquesta situació cronifica l'atonia, la procrastinació patològica i l'endeutament massiu. Els nostres dirigents van paralitzar l'economia durant 3 mesos amb la promesa o el supòsit que la presència del virus quedaria reduïda a la mínima expressió. Però no ha estat així i les afeblides estructures sanitàries es preparen per afrontar una segona onada vírica. La imposició continuada any rere any de regulacions, controls i restriccions va perpetuar la Gran Depressió durant més d'una dècada. Quasi un segle més tard, res fa pensar que aquesta vegada serà diferent.


Són de ‘play-off’ - Altaveu el diari digital d'Andorra\nL’FC Andorra jugarà la fase d’ascens a Segona A després de superar, amb molt de patiment al final l’Alcoià (2-3) i aprofitar la derrota del Nàstic a Can Misses\n09/05/2021 (13:57 CET)\nEls jugadors de l'FC Andorra celebren la classificació per a la fase d'ascens a la gespa del Collao. FC ANDORRA\nL’FC Andorra jugarà la fase d’ascens a Segona A. Els tricolors, amb molt patiment, han complert la seva part i han guanyat al Collao davant l’Alcoià (2-3) un duel que s’ha complicat després de disposar d’un 0-3 a favor. El resultat s’ha combinat amb la contundent derrota del Nàstic davant l’Ibiza-Eivissa (4-0). Després d’un tram final de nervis, els d’Eder Sarabia han pogut celebrar que, aquest dilluns, estaran al bombo dels ‘play-off’ per pujar a la categoria de plata.\nEls tricolors estaven avisats. L’Alcoià no ha tingut la intenció de sortir a complir simplement l’expedient. Al contrari, ha volgut agradar al públic, retornat mesos després al Collao, i ha posat les coses ben complicades. Així, després d’una primera opció per a Carlos Martínez, que dins l’àrea ha disparat per sobre el travesser (6’), els alacantins han posat en serioses dificultats Nico Ratti, amb tres ocasions molt clares pràcticament consecutives.\nAl 7’, una passada de Juli ha deixat Raillo sol davant el porter tricolor, però el seu xut ha marxat desviat. Al 9’, ha estat Àngel qui ha fet lluir l’argentí amb un llançament de falta. En el córner posterior, al segon pal, Moltó ha rematat de cap i Ratti ha tornat a evitar el gol local.\nCalia reaccionar i, com a mínim, l’Andorra ha aconseguit frenar l’empenta de l’Alcoià, tot i que sense acabar de controlar el duel com li agrada al conjunt d’Eder Sarabia. Li costava mantenir la pilota i arribar amb perill a l’àrea rival.\nCarlos Martínez busca una pilota en un moment del partit.\nA l’equador del primer temps, des d’Eivissa ha arribat una excel·lent notícia: el conjunt balear havia marcat l’1-0. Per tant, el Nàstic perdia i la carambola era possible. Faltava, però, complir la part tricolor del contracte: guanyar. I, potser, fruit d’això, l’equip ha fet una passa endavant i, poc després, ha arribat el gol.\nUna passada llarga l’ha controlat i baixa molt bé Carlos. El ‘pichichi’ l’ha deixat per Bover i aquest, amb una gran visió de l’acció, ha detectat la incorporació de Pau a qui li ha cedit perquè l’ex de l’Espanyol B anoti el 0-1. En aquest moment, l’Andorra era equip de ‘play-off’.\nPau Martínez celebra l'1-0.\nLa carambola s’estava aconseguint. I per acabar de confirmar que es feien els deures, ha aparegut Riverola al 44’ per fer el segon amb un dels que, sense cap mena de dubte, s’ha de considerar un dels gols de la temporada. El migcampista ha recuperat una pilota a la zona de mitjos, escorat a banda esquerra, ha vist avançat el porter Satoca i li clavat una espectacular vaselina des de tot just uns pocs metres abans de la divisòria. 0-2 i a vestuaris. Al segon temps tocava evitar sorpreses... i esperar.\nI per evitar sorpreses, res millor que fer el tercer. Al 48’ una acció de Loureiro des de banda dreta l’ha culminat a boca de gol Casadesús. Una tercera diana que ha acabat sent decisiva i que sembla que, llavors, deixava el partit sentenciat. Només feia falta creuar els dits.\nMinuts després, però, arribava una altra gran notícia des de Can Misses. L’Ibiza-Eivisa marca el 2-0 i encarrilava el seu partit. El Nàstic necessitava dos gols en 35 minuts per evitar que l’Andorra jugués la fase d’ascens.\nAl minut 48, el partit semblava clarament tancat amb el 0-3 però l’empenta dels locals i alguns errors dels tricolors han complicat el duel i s’ha acabat patint tot i que podent celebrar un èxit com la classificació per a la fase d’ascens\nEl 0-3 al Collao ha donat pas a un duel de certa relaxació, com han evidenciat les tongades de triple canvi fetes tant per locals com per visitants. Tot i això, l’Alcoià no volia acabar la temporada amb un resultat dolorós i ha apostat per intentar maquillar-lo. En el 61’, un xut fluix de Diaketé des de la frontal s’ha convertit en una assistència per Ángel, que no ha perdonat l’1-3.\nHa estat un clar avís pels tricolors que la relaxació s’havia d’evitar fos com fos. El partit no estava, ni de bon tros, tancat. El conjunt local no volia tancar la temporada amb derrota i, a més, un error defensiu ha acabat donant-li més vida encara. Pastor s’ha fet un embolic amb la pilota i, quan l’ha intentat cedir enrere a Ratti, l’ha regalat a Mourad, que ha retallat el porter andorrà i ha marcat el 2-3. Tocaria patir.\nL’Andorra ha volgut reaccionar i ha tingut el quart en dues accions. Primer, David Martín ha xutat desviat i, després, Gaffoor, ha rematat de cap al cos de Satoca. En l’acció posterior, Martí Vilà ha tallat providencialment un contracop molt perillós dels alacantins, que deixaven clar que, fos pel motiu que fos, volien l’empat.\nHan estat uns darrers minuts d’infart, de gran tensió de nervis. Ha quedat clar que els alacantins no es rendirien i ha tocat defensar amb ungles i dents el resultat que, després del 3-0 i el 4-0 a Can Misses, donava a l’Andorra la classificació per a la fase d’ascens. S’ha fet llarg. Molt llarg. El temps s’alentia però a poc a poc s’acostava el desitjat xiulet final.\nAmb patiment, sí, però els instants finals els tricolors han sabut defensar el resultat. Malgrat la tensió i els nervis, l’Alcoià tot just s’ha apropat a l’àrea però sense ser capaç de generar l’ocasió que necessitava per tenir opcions d’igualar el duel. Quan l’àrbitre ha marcat el final, l’eufòria s’ha desfermat entre l’expedició tricolor, que ha pogut alliberar-se i celebrar que la temporada encara no s’ha acabat. La setmana vinent, tocarà un nou partit. En aquest cas, de ‘play-off’. El primer dels dos que pot portar cap a Segona A.\n— FC Andorra (@fcandorra) May 9, 2021\nCAMP: El Collao. 1.200 espectadors.\nCD ALCOIA (2): Satoca, Antón, Primi, Cano (Solbes, 52’), Ángel, Juli (Carbonell, 52’), Moltó (Juanan, 75’), Diakaté, Alberto Rubio, Jona (Mourad, 52’) i Raillo (Jonhy Ñíguez, 81’).\nFC ANDORRA (3): Ratti, Loureiro, Vilanova (Gaffoor, 55’), Pastor, Martí Vilà, Marchán, Riverola, Bover (Borja, 55’), Pau (Pedraza, 86’), Casadesús (David Martín, 68’) i Carlos Martínez (Enri, 55’).\nÀrbitre: Ruyperez Marín (Castella la Manxa). T.G.: Ángel, Mourad / Martí Vilà.\nGols: 0-1, Pau (34’). 0-2, Riverola (44’). 0-3, Casadesús (48’). 1-3, Ángel (61’). 2-3, Mourad (69’).\nEder Sarabia: “Hem demostrat que ens ho mereixem”\nL’entrenador de l’FC Andorra, Eder Sarabia, no ha amagat la satisfacció per la classificació per a la fase d’ascens. “Hem demostrat que ens ho mereixem”, ha afirmat, tot recordant el bon nivell mostrat en la segona fase. “L’equip ha fet un pas endavant i ha estat superiors a tots els rivals en aquests sis partits”, ha assegurat. Al seu entendre, “calia estar allà i guanyar-se l’oportunitat i ho hem fet amb la sort que ens ha afavorit el que ha passat a l’altre camp”. Sobre el patiment final, que no ha negat, ha remarcat que “amb els èxits importants sempre hi ha moments en els quals toca sofrir, en els quals el rival s’imposa i, per la tensió, et supera”.


Oriol Pujol declararà el 30 d'abril per suborn en el cas de les ITV\nEl diputat de CiU en el Parlament Oriol Pujol declararà el dimecres 30 d'abril com imputat davant el Tribunal Superior de Justícia de Catalunya per presumpte suborn en el cas de la suposada trama per a la concessió irregular d'estacions d'ITV, i el dia anterior ho farà la seva dona, Anna Vidal.\nEn una providència d'aquest dilluns, la Sala Civil i Penal del TSJC ha citat a Oriol Pujol a les 12.30 hores i abans, a les 10 hores, està convocat també com imputat l'empresari i amic del polític Sergi Alsina.\nEl TSJC va imputar per suborn a Oriol Pujol en veure indicis que va exigir 30.000 euros per votar en el Parlament a favor dels interessos dels empresaris encausats durant la tramitació de la Llei de Seguretat Industrial de 2008.\nLa ronda de declaracions d'imputats s'obrirà el dimarts 29 d'abril a les 16 hores amb la compareixença de l'empresari Ricard Puignou, i continuarà a les 18.30 hores amb l'interrogatori a Anna Vidal.\nJa el 6 de maig compareixeran al matí com a testimonis els empresaris Enric Marugan i Pedro Olabarria, i a la tarda està previst que ho faci com imputat l'exnúmero 2 de la Diputació de Barcelona Josep Tous.\nEls últims testimonis estan citats el 8 de maig: el que era secretari d'Indústria i Empresa, Antoni Sóc, i el que era sotsdirector general de Seguretat Industrial, Albert Roig al matí, i, a la tarda, l'exdiputat de CiU Eudald Casadesús, que podrà declarar des del seu despatx.


Hem salvat l’Alzina? - L'independent de Gràcia\nDissabte, 12 d'octubre de 2019 a les 12:44h\nper ERC Gràcia\nGairebé fa un any, les alarmes s’encenien a la Gràcia, unes alarmes que només els veïns i veïnes de la Vila havien sabut veure i escoltar, i que el govern havia ignorat o obviat.\nCom sempre el veïnat va fer la feina, va mobilitzar-se, va apretar, va lluitar i va salvar l’Alzina. Les màquines es van aturar, l’Alzina es va salvar, part de les casetes i el jardí també però ara per culpa de la manca de governança municipal ho podem perdre tot.\nAvui, però, ens trobem en aquell punt on cal ser responsable i governar com no s’ha fet fins ara, a risc de perdre tota la feina feta. En aquest cas, governar vol dir PACTAR.\nQueda enrere la llicència concedida i el permís per tallar l’alzina que van rebre els propietaris, sempre sota la supervisió i seguiment municipal, i les ganes de buscar una solució a les reclamacions veïnals. En aquest procés no podem obviar la voluntat dels veïns i veïnes però tampoc els drets i les ganes de trobar una entesa dels propietaris, uns propietaris que van accedir a canviar el projecte per salvar l’Alzina, a baixar edificabilitat per salvar les casetes i a deixar el jardí d’ús públic pel gaudi veïnal, unes concessions que sortien molt barates pel consistori i que permetien arribar més enllà de les reclamacions inicials. Però durant el període preelectoral, el consistori no va ser valent, va preferir la via de l’imposició i engegar un procediment d’expropiació contra les casetes d’Encarnació, una expropiació valorada en gairebé 5 milions d’euros i que amb tota seguretat costarà molt més, que ja té un contenciós al damunt i on l’Ajuntament i tots plegats hi tenim més a perdre que guanyar.\nL’expropiació es feia al·legant la necessitat de solars per construir una escola bressol en la zona, cosa que sorprèn quan uns mesos abans diversos solars amb qualificació d’equipaments es convertien en dotacionals per fer habitatge, “ja que no hi havia la necessitat de tant espai per equipaments”…, i ara s’allibera el solar de les Teixidores; potser la podríem haver posat allí?\nUn altre punt que sorprèn és que l’Escola bressol proposada a Encarnació acaba ocupant més espai de jardí del que estaven disposats a cedir la propietat, el qual a més quasi amb total seguretat acabarà tancat al públic, però no l’havíem de salvar, no havia de ser pel gaudi veïnal?\nEn l’aprovació inicial vam fer un vot de confiança i vam votar a favor essent crítics i exposant els arguments anteriors, però amb la voluntat i confiança que servís per arribar a una entesa entre propietaris, Ajuntament i veïnat; malauradament no ha estat així, el consistori no ha fet la feina i tornem estar en el mateix desgovern que fa uns mesos.\nLa pregunta que ens fem des d’ERC és, realment hem salvat l’Alzina? o per culpa de no pactar quan toca, reconèixer els errors i arribar a un consens, ho perdrem tot?


Caminada CatalansUK - SevenOaks Circular - 15 d'Agost 2021 Tickets, Sun 15 Aug 2021 at 10:00 | Eventbrite\nCaminada CatalansUK - SevenOaks Circular - 15 d'Agost 2021\nCaminada popular de CatalansUK SevenOaks Circular Distància: 16.3 km – 10.1 miles\nDistància: 16.3kms – 10.1 miles\nAquesta caminada travessa una bonica porció dels camps del Kent, començant pel parc de cérvols de la Knole House, del National Trust i continuant fins a una zona suau de camps i boscos. Després baixarem pel bosc recentment arbrat fins a Ightham Mote, una antiga casa senyorial, també propietat del National Trust. Aqui hi ha la opció de dinar.\nA continuació trobem un meravellós tram del Greensand Way que puja lentament a l’escarpa dels Kent Downs amb magnífiques vistes sobre el Weald al sud. Finalment, la caminada acaba passant per Knole Park una vegada més. Una part de Knole Park és un camp de golf.\nSortim de l’estació de Sevenoaks i anem cap a Knole House, d’aquí a Godden Green, arribant a Bucks Head, on podem fer una parada, tè o cafè. A continuació tirem per una pista fins a Stone Street i cap a Ightam Mote, que es pot visitar i hi ha la opció de dinar. A la tarda, seguim fins a Wilmot Cottage i pugem cap a One Tree Hill, des d’on tornarem a Knole House enmig de boscos. Arribem al lloc de sortida a Sevenoaks per agafar el tren/cotxe cap a casa.\nAgafeu el tren des de London Bridge a Sevenoaks. [Es pot agafar també des de Charing Cross o un més lent a Blackfriars]. Durada del trajecte és de aproximadament 25 minuts (1h si s’agafa el tren més lent).\n- £17 per persona aprox.\nUna altra opció és anar directament a Sevenoaks en cotxe.\nAgafem el tren a les 9:34 per a començar a caminar des de la estació de Sevenoaks a les 10:15. Ens trobem tots a fora l’estació. El tren de tornada es a les 17:19.\nHi ha un cafè a Knole House i a Bucks Head, un self-service a Ightam Mote, on es pot fer picnic a qualsevol lloc a prop. A Sevenoaks hi ha molts tea rooms i pubs per a fer la cervesa/cafè al final del recorregut.\nCada caminant es responsabilitza de les seves accions. Es a conveniència de cadascú actuar de la forma més correcta.\nTotes les caminades solen començar i acabar en estacions de tren.\nS’aplicaran les restriccions vigents a UK.\nEs recomana mascareta sempre que ens parem o durant el dinar en grup\nMaxim nombre de participants – 30 persones\nUnited Kingdom Events Kent Events Things to do in Sevenoaks Sevenoaks Tours Sevenoaks Sports & Fitness Tours\nOrganiser of Caminada CatalansUK - SevenOaks Circular - 15 d'Agost 2021\nCaminada CatalansUK - SevenOaks Circular - 15 d'Agost 2021 at TN13 1DP\nlondon road, Sevenoaks, TN13 1DP, United Kingdom


PRIVACITAT - AGRUPACIÓ CONGRÉS\nTEATRE – LA TRAPA\nESBART – JOVENTUT NOSTRA\nLa nostra adreça web és: https://agrupaciocongres.cat.\nQuan els visitants deixen comentaris al lloc, recollim les dades que es mostren al formulari de comentaris, i també l’adreça IP del visitant i la cadena d’agent d’usuari del navegador per ajudar a la detecció de correu brossa.\nEs pot proporcionar una cadena anònima creada a partir de la vostra adreça de correu electrònic (també anomenada hash) al servei Gravatar per veure si l’estàs utilitzant. La política de privadesa del servei Gravatar està disponible aquí: https://automattic.com/privacy/. Després de l’aprovació del teu comentari, la teva foto de perfil és visible per al públic en el context del teu comentari.\nSi carregueu imatges al lloc web, hauríeu d’evitar penjar imatges amb dades d’ubicació incrustades (EXIF GPS) incloses. Els visitants del lloc web poden descarregar i extreure qualsevol dada d’ubicació de les imatges del lloc web.\nSi deixeu un comentari al nostre lloc, podeu optar per desar el vostre nom, adreça de correu electrònic i lloc web a les galetes. Aquestes són per a la teva comoditat perquè no hagis d’omplir les teves dades de nou quan deixes un altre comentari. Aquestes galetes duraran un any.\nSi visiteu la nostra pàgina d’inici de sessió, establirem una galeta temporal per determinar si el vostre navegador accepta cookies. Aquesta galeta no conté dades personals i es descarta quan tanqueu el navegador.\nQuan inicieu sessió, també configurarem diverses galetes per desar la vostra informació d’inici de sessió i les vostres opcions de visualització de la pantalla. Les galetes d’inici de sessió duren dos dies i les d’opcions de pantalla un any. Si seleccioneu “Recorda’m”, el vostre inici de sessió es mantindrà durant dues setmanes. Si tanqueu la sessió del vostre compte, les galetes d’inici de sessió s’eliminaran.\nSi editeu o publiqueu un article, es desarà una galeta addicional al vostre navegador. Aquesta galeta no inclou dades personals i simplement indica l’ID de publicació de l’article que acabeu d’editar. Caduca al cap d’1 dia.\nEls articles d’aquest lloc poden incloure contingut incrustat (per exemple, vídeos, imatges, articles, etc.). El contingut incrustat d’altres llocs web es comporta exactament de la mateixa manera que si el visitant hagués visitat l’altre lloc web.\nAquests llocs web poden recopilar dades sobre vostè, utilitzar galetes, incrustar un seguiment addicional de tercers i supervisar la seva interacció amb aquest contingut incrustat, inclòs el seguiment de la seva interacció amb el contingut incrustat si teniu un compte i heu iniciat sessió en aquest lloc web.\nSi sol·liciteu un restabliment de la contrasenya, la vostra adreça IP s’inclourà al correu electrònic de restabliment.\nQuant de temps conservem les vostres dades\nSi deixeu un comentari, el comentari i les seves metadades es conserven indefinidament. Això és perquè puguem reconèixer i aprovar qualsevol comentari de seguiment automàticament en lloc de mantenir-los en una cua de moderació.\nPer als usuaris que es registren al nostre lloc web (si n’hi ha), també emmagatzemem la informació personal que proporcionen al seu perfil d’usuari. Tots els usuaris poden veure, editar o suprimir la seva informació personal en qualsevol moment (excepte que no poden canviar el seu nom d’usuari). Els administradors del lloc web també poden veure i editar aquesta informació.\nSi teniu un compte en aquest lloc o heu deixat comentaris, podeu sol·licitar rebre un fitxer exportat de les dades personals que tenim sobre vosaltres, incloses les dades que ens hàgiu proporcionat. També podeu sol·licitar que esborrem les dades personals que tenim sobre vosaltres. Això no inclou cap dada que estem obligats a conservar amb finalitats administratives, legals o de seguretat.\nEls comentaris dels visitants es poden comprovar mitjançant un servei automatitzat de detecció de correu brossa.


Dijous, 02/07/2020 | Actualitzada 08/10/2020 - 16:18\nLa tercera temporada de ‘Cata mayor’, que patrocina aigua Vilajuïga, arriba a la fi. I l’honor del tancament és per a un restaurant llegendari, el Via Veneto, amb un no menys fabulós amo: Josep Monje. Els dos veterans de la sèrie han ocupat el principi i el final: va obrir la senyora Montserrat Fontané i els seus calamars a la romana universals i tanca el senyor Monje.\nImpossible treure del repertori de l’establiment les creps Suzette, que prepara el senyor Monje a la sala des de sempre. El periodista Pau Arenós viurà dues classes magistrals, recollides totes dues per les càmeres de Zeta Media Lab. Primer, l’elaboració de la massa, amb David Andrés. I, a continuació, les maniobres del senyor Monje al menjador, on reivindicarà el treball dels cambrers davant els clients. És absolutament necessari reclamar reconeixement i atenció per a aquests professionals.\nEl tancament d’aquest episodi en flames –per l’alcohol dels licors– és emotiu perquè es dona la circumstància... Cal arribar al final per assistir a aquell moment d’or, i al brindis.\nLes creps Suzette, que formen part del repertori més clàssic i massa vegades oblidat, se sumen a nou plats més de la tercera temporada de la web sèrie ‘Cata mayor’: els calamars a la romana de Montserrat Fontané, el suquet de Ferran Adrià, el bacallà de Martín Berasategui, la paella dels germans Torres, els bunyols de vent de Christian Escribà, el suflé de xocolata de Jordi Roca, les mongetes amb cloïsses d’Albert Raurich, el pa de nous d’Anna Bellsolà i la croqueta de tres carns de Carlota Claver.\nCreps Suzette – Via Veneto\nUn bacallà «supersenzill» - Martín Berasategui\nEl cuiner basc dona instruccions a Pau Arenós per elaborar unes cocotxes i el millor pil-pil.\nEl xef, auxiliat per Rafa Zafra, recupera un plat fons que comparteix amb Pau Arenós.\nTemes: Receptes de cuina Gastronomia Restaurants de Pau Arenós


Concert de Setmana Santa del Cor Ariadna, i de comiat de Gemma Tatay | Revista Musical Catalana Inici\nPublicat per Redacció el 22 març 2012 a Actualitat, Coral · 0 Comentaris\nEl dia 26 de març de 2012 el Cor Ariadna (de l’Agrupació Cor Madrigal) ofereix el Concert de Setmana Santa, que alhora és el concert de comiat de la seva directora Gemma Tatay, al capdavant de la formació durant dotze anys. El concert presenta el repertori treballat durant aquest curs, amb quatre obres de Tomás Luis de Victoria –Ave Maria, Jesus dulcis memoria, O quam gloriosum i O magnum mysterium– i obres de compositors del segle XX com Monica Äslund, Johan Duyck, Knut Nystedt, Joseph Gabriel Rheinberger, Javier Busto, Enric Morera, Enric Ribó i Manuel Oltra.\nEl Cor Ariadna és un cor de veus mixtes que forma part de l’Agrupació Cor Madrigal i és membre actiu de la Federació Catalana d’Entitats Corals (FCEC). Va iniciar la seva activitat el curs 1973-74, dirigit per Montserrat Bonet; posteriorment ha estat dirigit per Mireia Barrera i Xavier Puig. I des de l’any 2000, Gemma Tatay n’és la directora.\nEl Cor Ariadna ha participat en trobades i concursos arreu d’Europa i ha propiciat intercanvis amb altres cors, com el Madrigalkoor de Gant (1994), el Cor de Profundis d’Eslovènia (1997) i el Cor Sängerschaft Schwaben d’Stuttgart (1999); amb aquest darrer va estrenar l’obra de Bernat Vivancos Les cançons d’Ariadna.\nGemma Tatay va cursar els estudis musicals al Conservatori Superior de Música del Liceu, on va obtenir el títol superior de teoria i solfeig. Paral·lelament als estudis musicals, es diplomà en magisteri musical per la Universitat de Barcelona. Inicià els estudis de direcció coral als cursos internacionals organitzats per la Universitat de les Illes Balears i als cursos de la FCEC. Després participà en els cursos superiors de direcció organitzats pel Conservatori de Terrassa, el Conservatori Superior de Música del Liceu i l’Orfeó Gracienc. És mestra de música d’educació infantil i primària de l’Escola Reina Elisenda i mestra de magisteri musical de la Universitat de Barcelona.\nEl concert, “Per a la Gemma de tot Cor”, s’esdevindrà a l’església de Sant Gaietà de Barcelona (c. Consell de Cent, 293), a les 21 h, i és d’entrada lliure. Més informació a: www.agrupaciocormadrigal.org/ariadna\nLa Schubertíada a Vilabertran fa 20 anys\nTwitterabout 13 hours agoEl duo format pel pianista Daniel Blanch i la violinista Kalina Macuta oferí un concert al Museu de la Música amb... http://t.co/0371ujvPLDabout 13 hours agoEl proper dimarts, 28 de maig, arriba al Teatre Lliure de Gràcia "Fragments de converses (epistolari... http://t.co/AGDXdRY7Ptabout 13 hours agohttp://t.co/xmU7KhXNum http://t.co/algUhavLJcabout 19 hours agoCrítica de "Il turco in Italia" al Teatre del Liceu - Teatro del Liceo, el Rossini inèdit al teatre de La Rambla,... http://t.co/mNr2SOEVxLMay 21, 2013 11:12Crítica del concert d'Ibercamera - Viu la clàssica amb el Cor Madrigal, l'Staatskapelle Weimar i els solistes... http://t.co/S3S6j1EgidFacebook\tArxiuActualitat636Antiga19Cambra127Concursos i Premis72Contemporània22Coral101Crítica297Dansa4Diversos171Internacional6Jazz16L'ànima del so4Musiques del món13Òpera70Opinió4Simfònic66Video1


Eleccions 24M: Colau tindrà majoria absoluta amb els vots d’ERC, el PSC i la CUP | Catalunya | EL PAÍS Catalunya\nColau tindrà majoria absoluta amb els vots d’ERC, el PSC i la CUP\nJaume Collboni decideix ‘in extremis’ donar suport a la investidura de la futura alcaldessa\nBarcelona 12 JUN 2015 - 22:52\tCEST\nAda Colau i el Gran Wyoming en un míting la campanya electoral passada. ALBERT GARCIA\nEl PSC ha decidit in extremis que sí. Que els seus quatre regidors votaran favorablement la investidura de l'activista Ada Colau com a alcaldessa de Barcelona en el ple d'aquest dissabte a la tarda. El sí, que arriba després de dues setmanes de negociacions, permetrà que Colau sigui investida per majoria absoluta. La que li atorga la suma dels 11 regidors, els cinc d'ERC, els quatre del PSC i un dels tres de la CUP. La decisió dels socialistes s'ha pres avui mateix a les deu del vespre tocades, el mateix dia que el republicà Alfred Bosch ha explicat que el seu sí "és un gest polític que no busca contrapartides i que obre una finestra a futurs acords".\nAmb la decisió del PSC, ERC i la CUP, Colau aconsegueix un gest de suport clar dels partits d'esquerres a la futura alcaldessa. Barcelona en Comú entén que si hi ha d'haver entesa i aliances –més enllà del càlcul electoral amb vista a les autonòmiques del 27-S–, el primer pas és una demostració de força inicial. Tot això ha passat malgrat que Colau va retreure ahir als socialistes els casos de corrupció de polítics del seu partit. Ho va fer després de celebrar el suport d'ERC i afirmar que "per sobre de les sigles és prioritari posar al davant els objectius comuns".\nLa decisió dels socialistes, capitanejats pel candidat Jaume Collboni, s'ha pres durant un consell de la Federació barcelonina del partit celebrat a la seu del PSC, al carrer de Nicaragua. Des de la nit del 24-M, Collboni no s'ha cansat de repetir que la seva paciència és infinita: “Per nosaltres no quedarà”, continuava dient dijous passat, quan la direcció socialista lamentava la falta de concreció entre l'equip de Colau. Aquest dissabte té previst donar els detalls de la seva decisió.\nEn una referència inèdita fins ara des que va guanyar les eleccions el 24-M, i mentre negocia amb el candidat del PSC, Jaume Collboni, el suport dels seus quatre regidors a la investidura de demà, la futura alcaldessa de Barcelona, Ada Colau, ha al·ludit als casos dels polítics socialistes. Després ha matisat que Collboni aposta per la regeneració.\nCollboni estén la mà a Colau\nColau deixa obert el govern per incloure-hi el PSC i ERC passat el 27-S\nLa CUP votarà un sí i dos nuls al ple d’investidura de Colau\nDesprés d'explicar l'acord aconseguit amb ERC perquè els republicans votin favorablement la seva investidura i preguntada per l'eventualitat d'un pacte amb el PSC, ha respost que Barcelona en Comú "aposta per noves formes de fer política i pel canvi". A continuació ha afegit: "És evident que el partit socialista forma part de partits que porten dècades i dècades governant a totes les institucions i que han tingut casos de corrupció greus, i això ha tingut un trasllat electoral". I ha matisat: Collboni "ha fet autocrítica i ha apostat per la regeneració dient que cal fer canvis en la manera de fer política".\nDels vots del PSC depèn que demà sigui investida per ser la llista més votada o per majoria absoluta gràcies a un ampli suport de l'esquerra. El partit de Colau, Barcelona en Comú, té 11 regidors; ERC, cinc; la CUP ha anunciat que li donarà un dels tres que té. D'aquesta suma en resulten 17 vots. Si comptés amb els quatre del PSC, la suma donaria 21, la majoria absoluta.\nColau ha explicat que les converses amb els socialistes segueixen i que, com amb ERC, el seu objectiu és aconseguir un acord que doni la màxima estabilitat a la gestió del seu mandat. Colau ha comparegut amb el candidat d’ERC, Alfred Bosch, que ha explicat que la votació favorable dels seus cinc regidors "és un gest polític que no busca contrapartides" encara que "obre una finestra a possibles acords".\nBosch ha apel·lat a la responsabilitat i ha recordat que ERC també va votar sí a la investidura de Xavier Trias (CiU) fa quatre anys, quan va ser la llista més votada. El vot afirmatiu respon "a la responsabilitat i perquè sempre hem cregut en les sumes de gent compromesa amb la justícia social". "És un mandat ciutadà prioritzar els punts en comú, la ciutadania ha votat canvi, objectius abans que sigles", ha afegit Colau, partidària de posar "la ciutat al davant".


TREBALLEM ELS PLURALS | RECURSOS PER A L'EDUCACIÓ ESPECIAL\n← ADAPTACIONS DE CONTES\nCOMPRENSIÓ DE LECTURES CURTES →\nAvui he treballat els plurals a l’aula d’Educació Especial d’una manera divertida i, al mateix temps, treballant també la consciència fonològica i l’ortografia. L’objectiu concret era treballar els plurals de les paraules acabades amb …GA i ….CA.\nPer fer-ho he partit d’una activitat d’elaboració pròpia on els alumnes han de trobar i pintar les lletres desordenades que formen els plurals d’unes determinades paraules (representades a través de dibuixos): formigues, erugues, foques, barques… amb totes les lletres que els queden sense pintar han de confegir el plural de dues paraules més, d’aquesta manera l’activitat es converteix en un joc realment motivador. Jo l’he treballat de manera que els alumnes han d’anar encerclant les lletres d’aquestes dues paraules i així, si no els queda cap lletra sense pintar o encerclar, vol dir que han realitzat correctament l’activitat.\nAl final de l’activitat hi ha els mateixos dibuixos i l’alumne n’ha d’escriure el plural de manera correcta. Aquesta última fitxa pot servir de reforç, ampliació, avaluació inicial o avaluació final.\nA continuació, us deixo amb una imatge del treball d’un alumne de 2n de Cicle Inicial per tal que us serveixi d’exemple de les possibilitats d’aquest material:\nAquest article s'ha publicat dins de Consciència fonològica, Escriptura, Llengua, Materials, Ortografia, Vocabulari i etiquetat amb Consciència fonològica, Ortografia, plurals, Vocabulari. Afegiu a les adreces d'interès l'enllaç permanent.


Perspectives electorals a l'inici del nou any - Converses a Catalunya\nPerspectives electorals a l’inici del nou any\nEl que dibuixen les dues primeres enquestes dutes a terme el 2022 és, per una banda, una pèrdua de l’avantatge que el PP tenia sobre el PSOE, i de l’altra la clara dificultat de governar si aquests resultats es fessin realitat, per a cadascun dels dos blocs, la dreta i l’esquerra. Examinem-ho amb més cura.\nLes enquestes publicades corresponen a l’1 de gener per part de Sociométrica, i la del dia 2 de Sigma Dos. En ambdós casos el PSOE obté un resultat molt semblant, entre 102 i 103 diputats. També es produeix aquesta semblança en el cas de Más País que oscil·la entre els 5 i 6 diputats, però per a les altres formacions les diferències són molt notables.\nPer al que fa al PP, Sociométrica li atorga només 101 diputats i, per tant, es veuria, si bé per poc, superat pels socialistes. En sentit contrari a l’enquesta de Sigma Dos arriba als 118 diputats. Vox per la seva part es mou entre els 58 i 65, que són els que li dona Sociométrica. També l’oscil·lació d’Unidas Podemos té significació, perquè oscil·la entre els 25 de Sigma Dos i els 33 de l’altra enquesta. Cs per la seva part continua en mínims, si bé passa d’1 a 3 segons si la font és Sigma Dos o Sociométrica.\nPer als partits catalans i bascos, només dona resultats Sigma Dos que atorga 12 diputats a ERC, 8 a JxCat i 8 al PNB. Es manté aquí estable el bloc català i continua la seva millora el PNB.\nTraduït en opcions de govern, la coalició PP-Vox podria oscil•lar entre els 176, i, per tant, majoria absoluta de Sigma Dos, i els 167 de Sociométrica. Li faltarien, per tant, 8 escons i tindria possibilitats de governar encara que amb moltes dificultats. En els dos casos el govern actual queda lluny de la majoria necessària encara que no sigui absoluta, perquè obté entre 127 i 136 escons. Per tant, ni amb l’ajut del bloc independentista català i els de Más País i fins i tot el sempre no assegurats vots del PNB, en tindria prou per assolir la majoria absoluta.\nEn qualsevol cas, el que de moment es percep és una gran dificultat per formar el pròxim govern. El PP, que ho tenia tot de cara des de l’octubre, ha malmès molt les seves expectatives, segurament sota la influència de la pugna entre Casado i Ayuso, sobretot perquè el lideratge que exerceix el cap de rengles del PP no acaba d’omplir l’escenari. El temor que Vox progressi a les seves expenses sembla que limita la seva capacitat de visió de quina és la posició política que en aquests moments li interessa més per assolir un major reconeixement dels votants.\nLes perspectives electorals a Espanya\nSegons totes les enquestes, excepte el CIS, PP i Vox assoleixen la majoria absoluta al Congrés


“Los detectives salvajes” (orig.1998) | Des de Sants\n“Los detectives salvajes” (orig.1998)\nPosted on 13 Abril, 2008 by Dav\nLos detectives salvajes, de Roberto Bolaño, 2007 (orig.1998). Barcelona: Ed.Anagrama, pp.609\nUna biografia novel·lada, una novel·la autobiogràfica, un assaig literari, un thriller, una crònica del Mèxic polititzat, pseudoil·lustrat dels setantes, però també dels anys vint. Un llibre de viatges o un llibre on es viatja: Mèxic, EEUU, Barcelona, Tel Aviv, Viena, França, Àfrica… Los detectives salvajes és un llibre de culte de la mateixa manera que Bolaño és un autor de culte. No sé si va traspassar mai gaire el llindar d’escriptor de món interior fosc, per a lectors minoritaris. En qualsevol cas, la seva obra mestra és un llibre massiu, de qualificació i classificació complexa. Narrat a cops de dietari i entrevista fictícia, recorre les biografies de dos poetes maleïts, Ulises Lima i el xilè Arturo Belano. Tots dos a la recerca de la seva mussa literària: Césarea Tinajero.\nQuè els va fer com són. Perquè van acabar com van acabar. Què hi havia de moviment literari, què de moviment polític, què de revolució juvenil. Aquestes són les preguntes que Bolaño tracta de respondre darrere la història d’aquests dos personatges. Pel camí dibuixa dues ments atormentades, el món literari llatinoamericà que coneix amb una precissió extraordinària, i un retrat de la seva vida en boca d’altres. I per fer això rescata noves històries i biografies: poetes maleïts, catalans exiliats, joves mexicans de vida desenfrenada o lumpenproletariat de tot el planeta.\nÉs aquesta una novel·la que comença amb força, amb una història que enxampa. El ritme és viu a mesura que l’autor ens descobreix el grup autoanomenat realvisceralista i l’origen d’aquesta història d’obsessions, el moll de l’ós que es desplega en la resta del llibre. Després vénen quatre-centes pàgines de relat retallat, amb un entrevistador que persegueix els protagonistes en l’espai i en el temps. Aquí el ritme és irregular, l’erudició sempre present, el visceralisme del seu realisme també. A voltes còmic, normalment només és la història d’un moment, d’una trobada: l’entrevistat i les coordenades espai-temps en que la seva vida va topar amb la d’un d’ells.\nNo m’ha arravatat, tampoc m’ha deixat fred. La frase és curta, la prosa precisa, la puntuació original, l’interès constant. Però no deixem de romandre dins la ment de Bolaño/Belano. Dins la galàxia de personatges fets a mida per a seva història. Tots ells reals? Amb un final trepidant, però, que salva gran part dels defectes que el llibre o, millor dit, l’obsessió de l’autor pugui tenir. Potser m’ha agafat massa gran: requereix un esperit juvenil trencador que ja no tinc. Si l’hagués llegit deu anys enrere, tot just després de Rayuela de Cortázar, ben segur que m’hauria fascinat.\nPer a crítiques més entusiastes llegiu aquí, aquí, aquí, aquí o aquí.\nValoració: El món de Bolaño\nFiled under: lectures, llibres | Tagged: Bolaño, literatura, llibres, Los detectives salvajes |\n« La família Savages Visca Espanya, Chacón, visca! »\nLlorenç Carreres, on 14 Abril, 2008 at 23:19 said:\nMes sap greu, però encara no he llegit 2666. Qui sí que ho ha fet és el meu amic Fausto. I en diu meravelles a http://fausto.balearweb.net/post/33832. Et deix l’enllaç, doncs, per si vols fer-hi una ullada.


Salut Mental Catalunya obre les inscripcions per les sortides Respir de la propera tardor - Diari de la Discapacitat\nIniciDiscapacitatSalut Mental Catalunya obre les inscripcions per les sortides Respir de la...\nEl Programa Respir de tardor ja ha programat tres sortides // Foto: Salut Mental Catalunya\nLa Fundació Salut Mental Catalunya ha obert les inscripcions per les sortides Respir de la propera tardor, que enguany tindran aquest calendari: Calella de Mar: 16-18 setembre. Reunió informativa: 14 setembre a les 16h (totes les reunions informatives són a la seu de la Fundació SMC, al carrer Nou de Sant Francesc, 42, 08002 Barcelona); Girona: 28-30 octubre. Reunió informativa: 26 octubre 16h; Figueres: 11-13 novembre. Reunió informativa: 9 novembre 16h\nTotes les sortides tenen un preu de 80 euros i per inscriure’s o demanar més informació les persones interessades s’han de posar en contacte amb la Fundació a través del correu electrònic fundacio@salutmental.org o al telèfon 93 175 0327. Les sortides estan obertes a persones amb problemes de salut mental, estiguin o no vinculades a associacions, clubs socials i altres entitats de salut mental.\nArticle anteriorCampanya d’assistència odontològica gratuïta a infants en situació de vulnerabilitat\nArticle següentLa Banda Unió Musical de Tarragona estrena web per apropar la cultura de banda\nSalutMentalCat 2 d'agost de 2016\tAt\t23:11\nRT @DiaridelaDiscap: Salut Mental Catalunya obre les inscripcions per les sortides #Respir de la propera tardor https://t.co/mLryiS601y @Sa…\nRoviraMei 3 d'agost de 2016\tAt\t1:05\nangelurbinaTGN 3 d'agost de 2016\tAt\t17:18


Neus Català, el gran referent - El Dietari del Procés - Blogs de l'indirecte!cat\nOpinió amb independència. Dissabte, 20 d'abril de 2019 00:37 h\nBatet, Borràs, ERC, Neus Català, PSUC, Rufiá\nCatalà va estar vinculada al PSUC, el PCC i també a EUiA. Els presos d'una de les formacions germanes, Esquerra Republicana, demanaran a la justícia que els permeti assistir al funeral d'una catalana universal, que de ben segur que serà acomiadada amb tots els honors.\nMentrestant, la campanya discorre amb la normalitat esperable dels partits punxant els uns als altres. Borràs ha tornat amb el tema de la llista unitària i ha acusat ERC, sense esmentar-la, de cometre "un greu error que podem pagar molt car". Al seu torn, Rufián deia a Meritxell Batet que "ni sou socialistes, ni sou obrers". I Pedro Sánchez es mostrava avui confiat (les enquestes li somriuren) de poder governar en minoria i suposem que amb geometria variable. Pel que fa a PP i Cs, els dos partits segueixen fent referències a Catalunya, sense cap mena de dubte, un dels temes principals d'aquesta campanya que es celebra enmig del 'Judici del Segle'.


Parlem amb Albert Salazar, actor revelació amb A.K.A. | betevé\nEntrevistem l'actor català Albert Salazar, que ha guanyat el premi Butaca al millor actor amb 'A.K.A.' i el premi Revelació dels Premis de la Crítica\ndilluns, 25 de març del 2019, a les 22.00\nL’Albert Salazar va començar a fer teatre de petit, com a activitat extraescolar, però, a diferència dels seus companys, ben aviat va haver de compaginar les classes de l’ESO amb l’escenari del Romea. Allà, amb només 14 anys, es va convertir en el fill d’una ‘Mama Medea’ amb direcció de Magda Puyo. Més tard, després de passar per l’escola Eòlia, l’Albert va viure amb l’Oriol Vila i la Raquel Salvador un ‘Paradise’ banyat de ‘Purpurina’. Ara, després de fer unes pràctiques al restaurant de Can Riera, canvia la jaqueta de cuiner per la dessuadora i el monopatí. El dilluns ens visita a l”Àrtic’ el Carlos, “Also Known As” Albert Salazar.\nUn adolescent com qualsevol altre\nEl Carlos, el personatge que interpreta Albert Salazar, té 15 anys. Bé, al seu perfil de Tinder posa que en té 16, però això és el de menys. Aquí, la clau és que es tracta d’un adolescent qualsevol, amb les seves inseguretats i les seves fortaleses, amb el seus dubtes i les seves certeses inamovibles. Però el Carlos, a més, és un noi adoptat, d’origen magrebí, que porta amb una família catalana des que té tres anys. Aquest fet, absolutament intranscendent a la seva vida, resultarà fatal quan el Carlos conegui una noia, la Clàudia, i s’enamori d’ella.\nLa gran triomfadora dels Butaca\nAmb aquesta premissa, Albert Salazar s’ha convertit en un dels noms de present del teatre de casa nostra. ‘AKA’, el text de Daniel J. Meyer i direcció de Montse Rodríguez Clusella, es va convertir en el nom més repetit a la nit dels premis Butaca. I Salazar, amb una interpretació magnètica, va recollir al premi al millor actor, constatant que la carrera d’aquest jove intèrpret té molt per oferir. I tot, sense haver d’utilitzar ni pseudònims, ni ‘AKA’s, ni noms falsos.\nUn espectacle nascut a la FlyHard\nA ‘A.K.A.’, Albert Salazar es posa a la pell d’en Carlos, un adolescent adoptat quan era molt petit per una família de classe mitjana. Amb 15 anys, coneix la Clàudia, s’escriuen al xat, s’agraden… i tot es precipita. Amb ‘A.K.A.’, Daniel J. Meyer signa el text i Montse Rodríguez Clusella la direcció d’un espectacle nascut a la Sala FlyHard i que ha passat per el Teatre Lliure i ha fet bolos per tot arreu. I ara, després de ser el gran triomfador als Premis Butaca d’enguany, recala a l’Off La Villarroel… i al sofà de l”Àrtic’.\n— sala Villarroel\nArretxe: “Tenim escriptores joves desacomplexadament internacionals”\nLa llibreria La Garba, de la Barceloneta, reobrirà l’1 d’abril\nBAAM-Biblioteca Afroamericana de Madrid. Diàspora Sounds\nBarcelona i la seva variada paleta cromàtica


UN GOL HISTÒRIC | El conegut com ‘l’australià’ va marcar un dels gols més celebrat de tots els temps\nJordi Surrallés: “Sóc un enamorat de les publicacions en paper” É\ns l’autor d’un gol que encara avui està present a la retina de tota una generació d’europeistes. Corria la tarda del 20 de maig del 2002 i l’Europa havia de guanyar a casa l’Esport Badaloní per salvarse de baixar a Primera Catalana en la darrera jornada de lliga. En temps afegit perdia 1-2. Un gol de penal va posar el 2-2 al minut 93 i un cop de cap de Jordi Surrallés a la sortida d’un córner, al minut 95, va convertir-se en el 3-2, en l’esclat de joia del Nou Sardenya i en una invasió de camp sorgida de dins dels cors dels seguidors per felicitar l’autor del gol (com es pot veure a la foto inferior). Una salvació tan agònica va donar la volta al món i fins i tot un diari de Portugal es va preguntar si era la salvació més èpica de tots els temps.\nHas viscut una salvació ‘in extremis’ i un ascens a Segona B amb l’Europa. Amb què et quedes? Són sensacions ben diferents. La salvació va ser un esclat d’alliberament d’un patiment que semblava que no acabaria mai. L’ascens va ser la victòria de la il·lusió, d’una fita que s’està demostrant encara avui molt complicada amb els play-offs. L’ascens no s’esperava però equip, tècnics i afició vam gaudir moltíssim junts. Quin és el millor i pitjor record amb l’escapulada? Les pitjors, les dues sortides que vaig tenir del club, la primera per decisió meva però molt convulsa. El millor record, el meu debut, en el vell Sardenya contra el Terrassa en el darrer partit de l’antic estadi. Vaig assistir al seu enderrocament en l’acte que va presidir Pasqual Maragall.\nVas viure un temps a Austràlia. Hi vas arribar a jugar? Hi vaig anar perquè la meva dona és d’allà i, descaradament, em vaig presentar al millor equip de l’època a la Primera Divisió dient que volia jugar-hi. Em van donar una oportunitat, vaig agradar i em van dur al club Canberra Cosmos, que necessitava un central. Allà, el tècnic Branko Culina va lluitar per mi, però les lleis d’immigració eren molt dures i no em van concedir el visat per treballar-hi perquè no havia jugat a Espanya a la Primera Divisió. Fins i tot ‘Tente’ Sánchez va aconseguir una carta de recomanació de Valdano, que no m’havia vist jugar mai, però no va servir. Només em van deixar jugar a competicions regionals d’allà. Com va ser la teva retirada i a què et dediques ara? Em vaig retirar al Prat a meitat de temporada per una lesió i vaig acabar fent de segon de Manolo Márquez. Em va picar el cuquet d’entrenador amb ell i fins i tot vaig dirigir el Prat B. Posteriorment em vaig involucrar en la representació de jugadors, però no m’hi podia dedicar al 100% com volia. Ara treballo en el món de la moda i hem creat una plataforma innovadora de compra de roba d’home amb un servei gratuït de ‘shopping’.\nSegueixes l’Europa? He fet alguna escapadeta amb amics per veure partits, però el segueixo molt per les xarxes. Sembla difícil agafar els quatre primers, però s’ha fet un salt respecte la temporada passada. En Víctor i la seva directiva em van transmetre molta confiança. Saps que pensen primer en el club. Aprofito per felicitar-los per L’Escapvlat. Sóc un enamorat de les publicacions en paper tan cuidades com aquesta i el que costa editar-les. Això sí, el ‘feeling’ que s’aconsegueix amb l’entorn és inigualable \nJordi Surrallés Llorens 29 de juliol del 1970 6 temporades | 199 partits de lliga i play-off | 14 gols Base a la TARR i Cinc Copes. Com a amateur: Conca, Masnou, Europa, Manlleu, L’Hospitalet, Europa i Prat.


Bla-bla-bla, en català - Fundació .cat\nNotícies > Bla-bla-bla, en català\nHi ha un mem que corre per la xarxa que reprodueix una escena de la pel·lícula Donnie Darko, on el protagonista explica a la seva psicòloga que per fi ha fet un nou amic. El mem adapta el diàleg original a:\n-He fet un nou amic.\n-Un de debò o el conductor d’un podcast?\n-El conductor d’un podcast.\nEls primers podcasts van començar a aparèixer a finals dels anys noranta als Estats Units i, com amb moltes de les tendències que adoptem de la cultura ianqui, van acabar arribant a casa nostra una mica més tard. Es considera que aquí, el format comença a explotar a partir del 2010 i ara, una dècada després, el Digital News Report 2020 destaca que quatre de cada deu espanyols han escoltat un podcast en l’últim mes. Entre els millennials, la xifra s’accentua: més de la meitat n’escolta regularment. Aquesta tendència no és només espanyola, a casa nostra també hi ha un auge notori en el consum de podcasts fets en català.\nAquesta setmana, de fet, ha estat notícia l’acord entre Radio Primavera Sound i Spotify pel qual sis dels podcasts de l’emissora del festival barceloní es podran escoltar en exclusiva a la plataforma. La bona notícia és que dos dels programes que formen part de l’acord són en català: Oye Polo i Gent de Merda (l’ètica periodística m’obliga a mencionar que en aquest últim hi participo). I aquesta notícia és bona perquè demostra que les grans plataformes multinacionals també poden interessar-se per contingut fet íntegrament en català, també el poden promocionar i impulsar i també el poden normalitzar.\nDe podcasts en català, però, n’hi ha moltíssims. El fenomen potser arriba tard a casa nostra però arriba amb força. Fa uns mesos aquí mateix a la Fundació PuntCat es feia un recull molt exhaustiu d’alguns podcasts autoproduïts en llengua catalana. És un molt bon indicador de l’estat de salut del podcasting en català que jo ara pugui ampliar la llista sense repetir-ne cap. Després d’escoltar molts programes fets a casa nostra, vinc a recomanar-ne 7 que em criden especialment l’atenció.\nFa un any, quan encara podíem omplir el 100% dels aforaments, la Maria Rovira (Oye Sherman) i l’Ana Polo van omplir de gom a gom Abaixadors 10 amb un xou hilarant. Allò va ser l’embrió d’una de les novetats de la temporada pel que fa a podcasts: Oye Polo. L’Ana i la Maria són dones intel·ligents i per això saben fer riure amb tanta elegància. És un dels programes en català que es pot trobar a partir d’ara en exclusiva a Spotify.\nL’Eugènia, la Jana i el Ricard són ben bé com els amics que fas a la universitat amb qui passes més temps al bar que a classe tenint les converses que el professorat no aconsegueix que es tinguin a les aules. Dos convidats aparentment inconnexos però units sempre per un fil conductor ple de crítica social, anàlisi cultural i revolució pop. Se’ls pot veure a Youtube.\nLa Mar Medinyà és una historiadora de l’art i musicòloga que ha parit un podcast punki sobre música clàssica. Demostra que als joves també ens pot agradar la clàssica i, si no és el cas, convida a fer-ho. Es pot escoltar a Spotify i Soundcloud.\nL’Olímpia, l’Elena i la Bruna són tres amigues i companyes de pis que estudien arquitectura i història de l’art. Coses Modernes és un espai on parlen sobre art, cultura i urbanisme de manera desenfadada i amb molt bon gust. Se les pot escoltar a Spotify i veure a Youtube amb el Canal Malaia.\nCada setmana la periodista i cinèfila Adriana Díaz reuneix a tres o quatre persones per a fer tertúlia sobre temes culturals. Li funcionen especialment bé els programes temàtics. És d’admirar aconseguir reunir sempre experts en diferents qüestions i que l’Adriana toqui totes les tecles. Cada setmana, a Youtube.\nEl Març Llinàs va començar a hormonar-se amb testosterona per a transitar cap a home i aquest podcast li serveix per a retratar el canvi de veu i, alhora, reflexionar sobre el procés de trànsit. L’únic podcast on la veu del presentador va canviant a cada episodi. A Radio Primavera Sound.\nLa Reich Roca i la Núria Torralba acaben de començar un podcast dedicat a la moda amb un primer episodi dedicat a l’slow fashion que, a banda de ser distès, és didàctic i conscienciador. A més a més de a iVoox i Spotify, també són a Youtube.\nAquests només són alguns exemples. Afortunadament n’hi ha molts més que hauria pogut incloure en aquest recull. Per cert, personalment m’il·lusiona molt veure que al panorama del podcasting en català hi ha molta presència femenina. Potser hauríem d’actualitzar el mem de Donnie Darko i dir:\n-He fet una nova amiga.\n-Una de debò o la conductora d’un podcast?\n-La conductora d’un podcast.\nParaules clau: coses modernes, el coctel, l'orella furtiva, llepafils, mobil cartera claus, Oye Polo, parlem-ne, Paula Carreras, podcast català.